محمد ایوب قادری

پروفیسر ڈاکٹر محمد ایوب قادری (پیدائش: 28 جولائی، 1926ء - وفات: 25 نومبر، 1983ء) پاکستان سے تعلق رکھنے والے اردو کے ممتاز محقق، مورخ، سوانح نگار، مترجم اور ماہرِ تعلیم تھے۔

 حالات زندگی 
محمد ایوب قادری 28 جولائی، 1926ء کو اونالا، اتر پردیش، برطانوی ہندوستان میں پیدا ہوئے۔ڈاکٹر محمد ایوب قادری، بائیو ببلوگرافی ڈاٹ کام، پاکستانعقیل عباس جعفری، پاکستان کرونیکل، ورثہ / فضلی سنز، کراچی، 2010ء، ص 551ایوب قادری کا سوانحی تحقیق میں حصہ، ڈاکٹر رؤف پاریکھ، روزنامہ ڈان پاکستان، 25 نومبر 2008ء انھوں نے فارسی کی تعلیم اپنے والد مولوی مشیت اللہ قادری اور عربی کی تعلیم حکیم عبد الغفور جو ان کے آبائی علاقے کے مشہور عالم اور بزرگ تھے، سے حاصل کی۔ انھوں نے انٹرمیڈیٹ کا امتحان پاکستان ہجرت سے پہلے 1950ء میں اپنے ننھیال بدایوں سے پاس کیا اور پاکستان آ گئے۔ پاکستان میں ابتداً سندھ کے ضلع دادو اور پھر کراچی میں مستقل سکونت اختیات کی۔ 1956ء میں وفاقی اردو کالج سے بی اے کیا اور پاکستان ہسٹاریکل سوسائٹی میں بطور ریسرچ آفیسر منسلک ہو گئے۔1962ء میں انھوں نے کراچی یونیورسٹی سے ایم اے (اردو) کی ڈگری حاصل کی اور وفاقی اردو کالج میں لیکچرار مقرر ہوئے۔

 ادبی خدمات 
محمد ایوب قادری کی تصانیف میں ارباب فضل و کمال بریلی، مولانا فیض احمد بدایونی، مخدوم جہانیاں جہاں گشت، مولانا محمد احسن نانوتوی، جنگ آزادی 1857ء اور کاروان رفتہ کے نام سرِ فہرست ہیں۔ انھوں نے فارسی کی کئی اہم کتابوں کو بھی اردو کے قالب میں ڈھالا۔ ان میں تذکرہ علمائے ہند، مآثر الامراء، مجموعہ وصایا اربعہ، فرحت الناظرین اور طبقات اکبری شامل ہیں۔ اس کے علاوہ انھوں نے کئی اہم اور نادر کتابوں کے حواشی بھی تحریر کیے۔ انھوں نے اردو نثر کے ارتقا میں علما کا حصہ شمالی ہند میں 1857ء تک کے موضوع مقالہ تحریر کر کے پی ایچ ڈی کی ڈگری حاصل کی۔

 تصانیف 
 لولوئے ازغیب (شیو لال) (ترتیب)
 علم و عمل جلد اول ( عبد القادر خانی،مولوی معین الدین افضل گڑھی) (ترجمہ)
 مقالات یوم عالمگیر
 عہد بنگش کی سیاسی، ثقافتی اور علمی تاریخ
 مجموعہ وصایا اربعہ (ترجمہ)
 جنگ آزادی 1857ء
 خط و خطاطی
 سیرالعارفین (حامد بن فضل اللہ جمالی) (ترجمہ)
 ماثر الامرا-جلد اول، دوم، سوم (از صمصام الدولہ شاہنواز خان) (ترجمہ)
 طبقات اکبری (از خواجہ نظام الدین احمد) (ترجمہ)
 مولانا محمد احسن نانوتوی
 تبلیغی جماعت کا تاریخی جائزہ
 مرقع شہابی
 مخدوم جہانیاں جہاں گشت
 مولانا فیض احمد بدایونی
 تذکرہ علمائے ہند ( ترجمہ)
 اردو نثر کے ارتقا میں علما کا حصہ شمالی ہند میں 1857ء تک ( پی ایچ ڈی مقالہ)
 سید الطاف علی بریلوی:حیات و خدمات
 ارباب ِ فضل و کمال بریلی
 کاروان ِ رفتہ
 غالب اور عصر غالب

 وفات 
ڈاکٹر محمد ایوب قادری 25 نومبر، 1983ء کو کراچی، پاکستان میں ٹریفک حادثے میں اپنے خالقِ حقیقی سے جاملے اور کراچی میں سخی حسن کے قبرستان میں سپردِ خاک ہوئے۔پروفیسر محمد اسلم، خفتگانِ کراچی، ادارہ تحقیقات پاکستان، دانشگاہ پنجاب لاہور، نومبر 1991، ص 294

 حوالہ جات 

 خارجی روابط 
 محمد ایوب قادری پر ڈان کا ایک مضمون

زمرہ:1926ء کی پیدائشیں
زمرہ:1983ء کی وفیات
زمرہ:اردو سوانح نگار
زمرہ:اردو محققین
زمرہ:پاکستانی ماہرین تعلیم
زمرہ:پاکستانی مترجمین
زمرہ:پاکستانی محققین
زمرہ:پاکستانی مدونین
زمرہ:پاکستانی مسلم شخصیات
زمرہ:پاکستانی مورخین
زمرہ:کراچی کے مصنفین
زمرہ:وفاقی اردو یونیورسٹی کے فضلا
زمرہ:ضلع بریلی کی شخصیات